ΓΡΑΠΤΗ ΕΡΩΤΗΣΗ E-0716/01

υποβολή: Daniel Varela Suanzes-Carpegna (PPE-DE) προς την Επιτροπή

(8 Μαρτίου 2001)

Θέμα: Εξαίρεση της αλιείας και των επιστημών της θάλασσας από το VI Πρόγραμμα Ε+Α

Η αλιεία και οι επιστήμες της θάλασσας αποτελούν τομείς οι οποίοι απαιτούν μεγάλες επενδύσεις για την τεχνολογική έρευνα και ανάπτυξη" αυτή συμβάλλει συγκεκριμένα στην αύξηση της επιστημονικής έρευνας για την αλιεία και τηνδατοκαλλιέργεια δεδομένου ότι ελλείπουν οι αλιευτικές εκτάσεις και πρέπει να αναζητηθούν νέες διέξοδοι σε έναν τομέα που παρέχει πολλές θέσεις εργασίας στις περιφερειακές θαλάσσιες περιοχές της Ε.Ε. που εξαρτώνται σε μεγάλο βαθμό από τον τομέα αυτόν, ο οποίος και καλείται να διαδραματίσει στρατηγικό ρόλο στην διατροφική ασφάλεια της αύριον.

Παρόλον ότι η αλιεία και οι επιστήμες της θάλασσας συμπεριλαμβάνονται στο V Πρόγραμμα Ε+Α (1998-2002) φαίνεται ότι η Ευρωπαϊκή Έπιτροπή εξαίρεσε συνολικώς ή εν μέρει την αλιεία και τις επιστήμες της θάλασσας από το πρόγραμμα απόφασης για το VI Πρόγραμμα Πλαίσιο που αφορά τις δράσεις τεχνολογικής έρευνας και ανάπτυξης (1998-2002), το οποίο εντός ολίγου θα παρουσιασθείπό την τελική του μορφή στο Σώμα των Επιτρόπων προς έγκριση.

Μπορεί να επιβεβαιώσει η Επιτροπή την εν λόγω εξαίρεση και, ενδεχομένως, να επισημάνει τους λόγους γι' αυτήν;

Εάν ο τομέας δεν πρέπει να εξαιρεθεί ή μπορεί να εξαιρεθεί μόνον εν μέρει, μπορεί να αναφέρει η Επιτροπή σε ποιό βαθμό καλύπτεται από το VI Πρόγραμμα Πλαίσιο Ε+Α 2002 2006 και ποιές είναι οι δημοσιονομικές προβλέψεις γι'αυτόν;

Μπορεί να καταρτίσει η Επιτροπή πίνακα των προγραμμάτων, επενδύσεων και χρηματοδοτήσεων ανά κράτος μέλος που αφορούν την αλιεία και τις επιστήμες της θάλασσας στο V Πρόγραμμα Ε+Α (1998-2002);

Απάντηση του κ. Busquin εξ ονόματος της Επιτροπής

(3 Μαΐου 2001)

Η αλιεία και επιστήμες της θάλασσας δεν έχουν εξαιρεθεί από την πρόταση σχετικά με το έκτο πρόγραμμα πλαίσιο για την έρευνα και την τεχνολογική ανάπτυξη 2002-2006.

Δεδομένου ότι η έρευνα στον τομέα της αλιείας συνιστά δραστηριότητα απαραίτητη για την εφαρμογή μιας κοινοτικής πολιτικής θα ήταν δυνατόν να χορηγηθεί ειδική ενίσχυση στο πλαίσιο των δράσεωνπό τον τίτλο Πρόβλεψη των επιστημονικών και τεχνολογικών αναγκών της Ένωσης.

Έχει προβλεφθεί οι δράσεις αυτές να εφαρμοστούν με βάση ετήσιες αποφάσεις, τόσο για τα συγκεκριμένα θέματα που θα επιβλεφθούν όσο και για τα μέσα που θα διατεθούν. Τα θέματα των δραστηριοτήτων θα επιλέγονται με γνώμονα τις ανάγκες βάσει σχετικής αξιολόγησης που θα διενεργείται από εσωτερική ομάδα χρηστών, κατόπιν γνωμοδότησης ανεξάρτητου συμβουλευτικού σχήματος το οποίο θα απαρτίζεται από επιστημονικούς και βιομηχανικούς εμπειρογνώμονες ανώτερου επιπέδου.

Αυτή καθεαυτή η διαδικασία που προτείνεται για την εφαρμογή αυτού του μέρους του προγράμματος πλαισίου έχει ως αποτέλεσμα να μην είναι δυνατόν να καθοριστούν εκ των προτέρων τα ποσά που θα διατίθενται για την έρευνα στους διάφορους τομείς.

Εξάλλου, ορισμένες πτυχές της έρευνας στον τομέα της αλιείας και τωνδατοκαλλιεργειών θα ήταν δυνατόν να ενταχθούν σε δράσειςπό τον τομέα προτεραιότητας Ασφάλεια των τροφίμων και κίνδυνοι για τηνγεία.

Ως προς την προτεραιότητα Βιώσιμη ανάπτυξη και πλανητική μεταβολή, προβλέπονται ερευνητικές δράσεις στους τομείς των επιστημών της θάλασσας και της ωκεανογραφίας.

Τόσο στη μία όσο και στην άλλη περίπτωση δεν είναι δυνατόν να καθοριστούν εκ των προτέρων με ακρίβεια οι συνολικές χρηματοδοτήσεις για έρευνες που θα διενεργηθούν στα θέματα της αλιείας και των επιστημών της θάλασσας. Ο όγκος της χρηματοδότησης θα εξαρτηθεί, εξάλλου, από την ποιότητα των προτάσεων που θα παραληφθούν.

Κατάλογος των έργων έρευνας στους τομείς της αλιείας και των επιστημών της θάλασσας που έχουν επιλεχθεί μέχρι σήμερα στο τρέχον πρόγραμμα πλαίσιο 1998-2002, καθώς και πίνακας με την κατανομή ανά κράτος μέλος, θα διαβιβαστούν άμεσα στο Αξιότιμο Μέλος και την Γενική Γραμματεία του Κοινοβουλίου.